TUT-studente gaan nié terugkeer klas toe nie - Maroela Media
Die geskorste lede van die Verteenwoordigende Studenteraad (VSR) by TUT het Dinsdag gesê klasse sal nie by dié universiteit hervat soos deur die instansie se bestuur geskeduleer nie.
Die Tshwane Universiteit van Tegnologie het gesê hy verwag dat studente Woensdag weer sal terugkeer na hul klasse ná dae lange betogings.
Signified Tivana, sekretaris-generaal van die VSR, het egter gesê dit sal nie gebeur nie, aangesien die bestuur nog nie die studente se probleme opgelos het nie. “Daar sal Woensdag geen klasse wees nie,” het hy gesê. “Dit is ŉ leuen uit die diepte van die hel dat studente na hul klasse sal terugkeer. Wie ook al kampus toe kom, is daar om te staak. Studente sal eers terugkeer na hul klasse sodra die bestuur die studente se kommernisse aangespreek het en weer die geskorste VSR-lede aanstel.”
TUT het Maandag aangekondig dat hy Sondag skorsingsbriewe op die VSR-lede bedien het. Willa de Ruyter, woordvoerder vir die universiteit, het gesê die skorsing is geldig tot die einde van die kwartaal.
Die universiteit moes al sedert verlede week klasse opskort nadat studente by die instansie se kampusse in Ga-Rankuwa en Pretoria begin staak het weens ŉ tekort aan fondse in die nasionale studentehulpskema NSFAS. Klik hier om meer te lees.
De Ruyter het ook gesê die universiteit is besorg oor die tyd wat gemors word, aangesien die jaar vinnig tot sy einde kom.
Tivana het gesê die VSR is ook hieroor bekommerd. Hy voer aan ŉ reddingsplan moet in plek gestel word en studente is bereid om hul September-vakansie hiervoor in te boet. “Ons is bereid om voluit tot Desember te werk,” het hy gesê. Hy het bygevoeg van die studente gaan deur middel van privaatdosente voort met hul studies.
ŉ Aantal studente is glo ook Dinsdag beseer tydens hul onderonsie met die polisie. “Vyf studente is beseer en in die hospitaal opgeneem nadat rubberkoeëls hulle getref het,” het Tivana gesê. “Een van hulle is na bewering met ŉ regte koeël getref.” Hy sê talle het geringe beserings opgedoen.
Die studente het glo in die strate uitgevaar toe hulle hoor die VSR is geskors. “Die studente het stokke en klippe gedra, maar hulle het dit nooit gegooi nie,” het Tivana bygevoeg. “Hulle het nooit die polisie uitgelok nie.”
Hy voer aan die kern van die onrus is weens die feit dat bestuur nie met die studente wil praat nie. “Ons vra om verskoning vir enige ongerief wat tydens die betoging veroorsaak word.”
De Ruyter en die polisie was nie dadelik beskikbaar vir kommentaar nie.
betoging NSFAS TUT
Sesjarige in Centurion raakgery
Ag dit is nou oulik, kyk waarheen het die referendum van ’92 gelei. Niks.
Nee, nie na niks nie, maar wel na een groot gemors!!!!!!!!